KLASA: 361-01/18-01/202

URBROJ: 2140/01-02-18-4

Krapina, 03. kolovoza 2018.

**ZAINTERESIRANIM GOSPODARSKIM SUBJEKTIMA**

**PREDMET: Postupak jednostavne nabave radova na rekonstrukciji ovojnice**

**Osnovne škole Mače na adresi Mače 32, Mače**

- **Poziv za dostavu ponude**, dostavlja se

1. **Podaci o naručitelju:**

Krapinsko-zagorska županija, 49000 Krapina, Magistratska 1

Telefonski broj: 049/329-111

Broj telefaksa: 049/329-255

Internet adresa: [www.kzz.hr](http://www.kzz.hr)

OIB: 20042466298.

1. **Podaci o osobama zaduženim za komunikaciju s ponuditeljima:**

Vlatka Mlakar dipl.oec., pročelnica Upravnog odjela za javnu nabavu i EU fondove

- telefon: 049/329-082,

- mobitel: 091/329-3362

- e-mail: vlatka.mlakar@kzz.hr

1. **Opis predmeta nabave i tehničke specifikacije:**

Predmet nabave su I. faza radova na rekonstrukciji ovojnice građevine Osnovne škole Mače na adresi Mače 32, Mače, k.č.br. 70, k.o. Mače.

Radovi se izvode sukladno Glavnom projektu rekonstrukcije ovojnice oznake 138/17 koji je izradio projektni ured HVAC-energetika d.o.o. iz Oroslavja.

Sukladno projektantskom troškovniku, osnovnim radovima rekonstrukcije ovojnice u I fazi obuhvaćeno je:

1.         Pripremni radovi

2.         Demontaže i montaže

3.         Zidarski radovi

4.         Izolaterski radovi

5.         Keramičarski radovi

6.         Bravarski radovi

7.         Limarski radovi

8.         Soboslikarsko ličilački radovi

9.         Fasaderski radovi

Radovi se izvode bez građevinske dozvole, a sve sukladno članku 5. Pravilnika o jednostavnim građevinama i radovima (NN 112/17).

**4. Procijenjena vrijednost nabave (bez PDV-a):** 324.000,00 kuna.

**5. Mjesto i rok izvršenja predmeta nabave:**

Mjesto izvođenja radova je lokacija Mače 32, Mače k.č.br.70, k.o. Mače. Odabrani ponuditelj se obvezuje predmetne radove započeti u roku 5 dana od dana potpisa Ugovora, a završiti radove u roku od 4 mjeseca od dana potpisa Ugovora. Naručitelj se obvezuje po potpisu Ugovora, uvesti odabranog ponuditelja u posao i predati mu svu potrebnu dokumentaciju za izvođenje ugovorenih radova.

**6.** **Razlozi isključena ponuditelja**

Ponuditelj mora dokazati da je ispunio obveze plaćanja dospjelih poreznih obveza i obveza za zdravstveno i mirovinsko osiguranje.

Naručitelj će isključiti ponuditelja iz postupka nabave koji nije dostavio traženi dokaz:

Potvrda Porezne uprave o urednom izvršenju svih dospjelih poreznih obveza i obveza za mirovinsko i zdravstveno osiguranje koja ne smije biti starija od 30 dana od dana dostave poziva za dostavu ponude.

**7. Kriterij za odabir gospodarskog subjekta (uvjet sposobnosti)**

**7.1. Sposobnost za obavljanje profesionalne djelatnosti**

Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta ponuditelja kao dokaz da ima registriranu djelatnost u svezi s predmetom nabave. Upis u registar dokazuje se odgovarajućim izvodom, a ako se oni ne izdaju u državi sjedišta ponuditelja, ponuditelj može dostaviti izjavu s ovjerom potpisa kod nadležnog tijela.

Sposobnost za obavljanje profesionalne djelatnosti ponuditelj dokazuje izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana, a kao se oni ne izdaju u državi sjedišta ponuditelja, ponuditelj može dostaviti izjavu s ovjerom potpisa kod nadležnog tijela.

Izvod ili izjava ne smije biti starija od tri mjeseca računajući od dana dostave ovog poziva za dostavu ponude.

**7.2. Ekonomska i financijska sposobnost**

Ponuditelj mora dokazati solventnost koja podrazumijeva da nema blokadu glavnog računa 15 i više dana u prethodnih 6 mjeseci. U razdoblje koje obuhvaća prethodnih šest mjeseci mora se obvezno uključiti dan slanja Poziva za dostavu ponude.

Ekonomska i financijska sposobnost dokazuje se dokumentom izdanim od bankarskih ili drugih financijskih institucija kojim se dokazuje solventnost gospodarskog subjekta (BON-2, SOL-2).

**8. Oblik, način izrade, sadržaj i način dostave ponude**

**8.1. Oblik i način izrade ponude**

1. Ponuda treba biti dostavljena u pisanom (papirnatom) obliku uvezena u cjelinu jamstvenikom s pečatom na poleđini, na način da se onemogući naknadno vađenje ili umetanje listova ili dijelova ponude,
2. Stranice ponude treba označiti redim brojem stranica kroz ukupan broj stranica ponude ili ukupan broj stranica ponude kroz redni broj stranice
3. Ponuda se piše neizbrisivom tintom,
4. Ispravci u ponudi moraju biti izrađeni na način da su vidljivi ili dokazivi. Ispravci moraju uz navod datuma biti potvrđeni pravovaljanim potpisom ovlaštene osobe gospodarskog subjekta i pečatom,
5. Ponuda se predaje u izvorniku, potpisana i ovjerena od ponuditelja.

**8.2. Sadržaj ponude**

1. Popunjeni Ponudbeni list
2. Popunjeni Troškovnik (Prilog 1)
3. Potvrda Porezne uprave ne starija od 30 dana od dana dostave poziva na dostavu ponude
4. Izvadak iz sudskog, obrtnog, strukovnog ili drugog odgovarajućeg registra.
5. Dokument iz kojeg su vidljivi podaci o solventnosti – BON 2 ili SOL 2.

**8.3. Način dostavljanja ponude**

Ponude se zaprimaju u pisarnici Krapinsko-zagorske županije, soba 2, na adresi Krapina, Magistratska 1 (u prizemlju) bez obzira na način dostave. Ponuda se dostavlja u zatvorenoj omotnici na kojoj je naznačen naziv i adresa ponuditelja te adresa i oznaka sljedećeg sadržaja:

**KRAPINSKO-ZAGORSKA ŽUPANIJA**

**Magistratska 1, 49000 Krapina**

**PONUDA ZA IZVOĐENJE RADOVA NA REKONSTRUKCIJI OVOJNICE NA OSNOVNOJ ŠKOLI MAČE**

**NA ADRESI MAČE 32, MAČE**

**„NE OTVARAJ –NABAVA JEDNOSTAVNE VRIJEDNOSTI“**

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Dostava ponude elektroničkim putem nije dopuštena.

Ponuditelj može do isteka roka za dostavu ponuda dostaviti izmjenu i/ili dopunu ponude, koje se dostavljaju na isti način kao i osnovna ponuda s obvezom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude, te se ista neotvorena vraća ponuditelju.

Ponuda se ne može mijenjati ili povući nakon isteka roka za dostavu ponuda.

Ponuda pristigla nakon isteka roka za dostavu ponuda ne otvara se i obilježava se kao zakašnjela pristigla ponuda. Zakašnjela ponuda se neotvorena vraća pošiljatelju bez odgode.

**8.4. Datum, vrijeme i mjesto dostave ponuda i otvaranja ponuda**

**Datum i vrijeme dostave ponuda: do 10. kolovoza 2018. godine do 10,00 sati.**

Mjesto dostave ponuda: Krapinsko-zagorska županija, Krapina, Magistratska 1, soba 2, urudžbeni zapisnik.

Ponuda se može poslati i preporučeno poštom, međutim tada sam ponuditelj snosi rizik da ponuda ne stigne do vremena naznačenog za dostavu ponude.

Otvaranje ponuda će se održati: 10. kolovoza 2018. godine u 10,00 sati, u zgradi Krapinsko-zagorske županije, Krapina, Magistratska 1.

Otvaranje ponuda nije javno.

**8. Način određivanja cijene ponude i upute za popunjavanje troškovnika**

Cijena ponude je nepromjenjiva.

Ponuditelji su dužni ponuditi, tj. upisati jedinične cijene i ukupne cijene (zaokruženo na dvije decimale) za svaku stavku troškovnika, na način kako je to određeno u troškovniku te cijenu ponude bez PDV-a, PDV i cijenu ponude s PDV-om na način kako je to određeno u ponudbenom listu. U cijenu ponude bez PDV-a potrebno je uračunati sve troškove i popuste.

Ako ponuditelj nije u sustavu PDV-a ili je predmet nabave oslobođen PDV-a, u ponudbenom listu, na mjesto predviđeno za upis cijene ponude s PDV-om, upisuje se isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja se prazno.

Ponuditelji ne smiju označiti tajnim podatke o jediničnim cijenama, iznosima pojedine stavke niti o cijeni ponude.

**Upute za popunjavanje troškovnika:**

* Ponuditelj u Troškovnik obavezno unosi jedinične cijene koje se izražavaju u HRK (Hrvatske kune) i koje pomnožene s količinom stavke daju ukupnu cijenu za svaku od stavki Troškovnika,
* Zbroj svih ukupnih cijena stavki Troškovnika čini cijenu ponude,
* Ponuditelj je dužan ispuniti Troškovnik u cijelosti, odnosno sve stavke Troškovnika,
* Ukoliko ponuditelj ne ispuni Troškovnik u skladu sa zahtjevima iz ove Dokumentacije o nabavi ili promijeni tekst ili količine navedene u Troškovniku, smatrat će se da je takav troškovnik nepotpun i nevažeći te će ponuda biti odbijena.

Cijena ponude piše se brojkama.

**9. Valuta u kojoj cijena treba biti izražena**

Cijena ponude izražava se u kunama.

**10. Rok, način i uvjeti plaćanja**

Plaćanje će se izvršiti prema privremenoj i okončanoj situaciji ili računu, s rokom plaćanja 30 dana od dana ovjere situacije ili računa.

Plaćanje se obavlja na IBAN odabranog ponuditelja. Predujam je isključen, kao i traženje sredstva osiguranja plaćanja.

**11. Jamstva**

Odabrani gospodarski subjekt dužan je odmah po potpisu ugovora dostaviti Naručitelju bjanko zadužnicu u iznosu od 10% (deset posto) vrijednosti ugovora s PDV- om, solemniziranu kod javnog bilježnika, kao instrument garancije za uredno izvršenje ugovora i otklanjanje eventualnih nedostataka u garantnom roku od 2 godine od dana okončane situacije.

**12. Rok valjanosti ponude**

Rok valjanosti ponude je 60 dana od zadnjeg dana roka za dostavu ponuda. Ponuditelji mogu odrediti i dulji rok važenja ponude.

**13. Kriterij za odabir ponude**

Kriterij odabira najpovoljnije ponude je najniža cijena.

U slučaju da su dvije ili više ponuda jednako rangirane prema zadanom kriteriju, naručitelj će odabrati ponudu koja je zaprimljena ranije.

**14. Jezik na kojem se sastavlja ponuda**

Ponuda se podnosi na hrvatskom jeziku i latiničnom pismu.

**15. Rok za donošenje Obavijesti o odabiru ili poništenju**

Rok za donošenje obavijesti o odabiru najpovoljnije ponude iznosi 30 dana od isteka roka za dostavu ponuda.

Rok za donošenje obavijest o poništenju postupka jednostavne nabave iznosi 30 dana od isteka roka za dostavu ponuda.

**16**. Projekt je sufinanciran sredstvima Ministarstva regionalnoga razvoja i fondova

Europske unije iz Programa održivog razvoja lokalne zajednice.

**Ž U P A N**

Željko Kolar

**DOSTAVITI:**

1. Internet stranica Krapinsko-zagorske županije, za objavu

2. Pismohrana

**PONUDBENI LIST**

1. **NARUČITELJ:** Krapinsko-zagorska županije, 49000 Krapina, Magistratska 1

OIB: 20042466298

Telefonski broj: 049/329-111

Broj telefaksa: 049/329-255

Adresa elektroničke pošte: vlatka.mlakar@kzz.hr

Internet adresa: [www.kzz.hr](http://www.kzz.hr)

1. **OSNOVNI PODACI O PONUDITELJU**

Naziv tvrtke\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište (mjesto i adresa) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matični broj tvrtke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoba odgovorna za potpisivanje ugovora o nabavi jednostavne vrijednosti\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Osoba ovlaštena za kontakt s Naručiteljem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj faksa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa e-pošte \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **PREDMET NABAVE**

Izvođenje radova na rekonstrukciji ovojnice na Osnovnoj školi Mače, na adresi Mače32, Mače.

1. **PONUDA**

Proučili smo poziv na dostavu ponude, te sve dokumente i podatke koje nam je Naručitelj stavio na raspolaganje, detaljno smo se upoznali sa svim uvjetima, odnosno odredbama poziva na dostavu ponude, koje prihvaćamo te nudimo slijedeću cijenu za predmet nabave

* Cijena ponude bez PDV-a : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn
* 25% poreza na dodanu vrijednost: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn
* Sveukupna cijena ponude sa PDV-om \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kn

1. **ROK VALJANOSTI PONUDE**

Rok valjanosti ponude je \_\_\_\_\_\_\_\_\_\_\_\_ dana od zadnjeg dana roka za dostavu ponude.

1. **ROK I NAČIN PLAĆANJA**

Plaćanje će se izvršiti prema privremenoj i okončanoj situaciji, s rokom plaćanja 30 dana od dana ovjere situacije.

Plaćanje će se vršiti na IBAN ponuditelja broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ koji se vodi

kod poslovne banke \_\_\_\_\_\_\_\_\_\_\_\_\_\_\_\_\_\_\_sa sjedištem u \_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

1. **KONTAKT OSOBA ZA POJAŠNJENJE PONUDE:** \_\_\_\_\_\_\_\_\_\_\_\_\_\_\_\_\_\_\_\_\_\_\_
2. **POPIS DOKUMENTACIJE PRILOŽENE PONUDI:**\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **IME, PREZIME I POTPIS OSOBE OVLAŠTENE ZA ZASTUPANJE PONUDITELJA**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**M.P.**

**U \_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ godine.**

**PRILOG 1. -TROŠKOVNIK**

Troškovnik za predmet nabave: Rekonstrukcija ovojnice na Osnovnoj školi Mače na adresi Mače 32, Mače.

**PRILOG 2.-GLAVNI PROJEKT BP 138/17, ZOP 138/17**

Glavni projekt za predmet nabave rekonstrukcija ovojnice na Osnovnoj školi mače čini sastavni dio ovog Poziva na dostavu ponuda i objavljuje se kao zaseban dokument.